
Járműveink alternatív meghajtásainak bemutatása és egyéb fogyasztás csökkentő technikák

A dolgozatomat a közúti közlekedés napjainkban felmerülő két fontos problémája köré építettem fel, melyek a környezetszennyezés és a kőolajkészletek kimerülése. A fő mondanivaló e két körülmény, közlekedésben megjelenő fontossága és a megoldási lehetőségek bemutatása.
Tekintettel arra, hogy a vázolt két probléma forrása - ha nem is kizárólag, de jelentős hányadot kitevően - a közlekedés, dolgozatomban azokat a már jelenleg is létező, kiforrott vagy még csak gyerekcipőben tipegő technológiákat mutatom be, melyek már megoldást nyújthatnak számunkra a közeli és távoli jövőre.
A munkám nyolc fejezetében külön-külön, egy-egy meghajtási technológiát mutattam be. A fejezetek felépítése azonos: először röviden bemutatom az adott meghajtási típus elvi műkö-dését, melyet nem egy minden részletre kitérő műszaki leírással boncolgatok, hanem oly mó-don, hogy mindenki számára megismerhető legyen.
Ezután a történelmi hátterére világítok rá, egészen a kezdetektől, hiszen ezek a technológiák már régóta, a mobilitás megjelenésétől a színen vannak, sőt volt idő, amikor közülük némelyik nagyobb hányadban volt jelen az utakon, mint a benzines, dieseles társaik.
Természetesen mindegyik típusnak vannak előnyei és hátrányai is, ezeket mind felsorakozta-tom, hogy tudományos megalapozottsággal igazoljam létjogosultságukat és a bennük rejlő potenciát, valamint azokat a tényezőket is, melyek még hátráltatják az elterjedésüket.
Annak érdekében, hogy teljes legyen az általam bemutatott kép, foglalkozom a meghajtási típus jelenével és várható jövőjével is. Kitekintést nyújtok a hazai helyzeten keresztül a világ közelebbi-távolabbi területein élőknek e technológiákhoz való hozzáállásra, valamint arra is, hogy az adott műszaki megoldást zsákutcának, a jövőbe mutató átmeneti megoldásnak, vagy végleges technológiának tekinthetjük, olyannak, mellyel az ükunokáink fogják a mobilitási igényüket kielégíteni.
A technológiák mellett foglalkozom mindazokkal az egyszerű, könnyen alkalmazható fogásokkal, melyekkel egy kis odafigyelés mellett, a hétköznapi fosszilis üzemanyagot fogyasztó járműveinek is kevesebbet fogyasztanak, környezetbarátabbá válhatnak.
Az egyik legfontosabb következtetés, mely a dolgozatomból levonható az, hogy a kőolaj leg-nagyobb fogyasztóbázisa, illetve a levegő egyik fő szennyezője a gépjárműközlekedés már napjainkban is rendelkezik mindazon a technológiákkal, melyekkel a hatalmas méterű hely-változtatási igényünket, tiszta, hatékony és életképes megoldásokkal biztosítani tudja.



